भड्काउपूर्ण नारा लेखिएका टि–सर्ट, ठूला ठूला झन्डा र ब्यानर तथा बाटो नै बन्द हुने गरी आमसभा भइरहेका छन् । गाउँ–सहर थर्किने गरी माइक बजिरहेको छ । टि–सर्टको जथाभावी प्रयोग भइरहेको छ । मतदातालाई प्रभाव पार्ने उद्देश्यले भोजभतेरको आयोजना गरिन्छ । धेरै पैसा खर्च गरेका आधारमा निर्वाचन लड्ने प्रवृत्ति बढ्दै गएको छ । धेरै पैसा हुनेले मात्रै निर्वाचन लड्ने संस्कृति मौलाएको छ, आचारसंहिता विपरीत आर्थिक चलखेल भइरहेको छ भन्ने जस्ता चर्चा बजारमा हुन्छ । बालबालिकालाई पनि दलले प्रयोग गरिरहेका छन् । यसलाई कसैले रोक्न सकेको छैन ।
